ಹೊಲಕ್ಕೆ ಹೋದರೆ ವಾಪಸ್ ಬರುತ್ತಾರೆಂಬ ನಂಬಿಕೆಯೇ ಇಲ್ಲ: ತುಮಕೂರು ಜಿಲ್ಲೆಯಲ್ಲಿ ನಿಲ್ಲದ ಚಿರತೆ ಹಾವಳಿ ತುಮಕೂರು ನ. 21: ತುಮಕೂರು ಜಿಲ್ಲೆಯಲ್ಲಿ ಚಿರತೆ ಹಾವಳಿಯಿಂದ ಜನರು ರೋಸಿ ಹೋಗಿದ್ದಾರೆ. ಹೊಲಕ್ಕೆ ಹೋದವರು ವಾಪಸ್ ಮನೆಗೆ ಬರುತ್ತಾರೆ ಎಂಬ ನಂಬಿಕೆಯೇ ಇಲ್ಲದಂತಾಗಿದೆ. ಜಿಲ್ಲೆಯಲ್ಲಿ ಕಳೆದ ಒಂದು ವರ್ಷದ ಅವಧಿಯಲ್ಲಿ 5 ಜನರನ್ನು ಚಿರತೆ ತಿಂದು ತೇಗಿದೆ. ಹೆಬ್ಬೂರುಕುಣಿಗಲ್ಗುಬ್ಬಿ ತಾಲ್ಲೂಕು ಸೇರುವ ಮಣಿಕುಪ್ಪೆ, ಚನ್ನಯ್ಯನಪಾಳ್ಯ, ಕುರಿಬೋರನಪಾಳ್ಯ ಸೇರಿದಂತೆ ಸುಮಾರು 20ಕ್ಕೂ ಹೆಚ್ಚು ಗ್ರಾಮದ ಜನರಿಗೆ ಚಿರತೆ ತಲೆನೋವಾಗಿ ಪರಿಣಮಿಸಿದೆ. ಇದೀಗ ಚಿರತೆಯೊಂದಿಗೆ ಸಹಬಾಳ್ವೆ ಮಾಡುವ ಅನಿವಾರ್ಯತೆ ಈ ಭಾಗದ ಜನರಿಗೆ ಬಂದೊದಗಿದೆ. ಹೀಗಾಗಿ ಈ ಭಾಗದ ಜನರಿಗೆ ಚಿರತೆಯೊಂದಿಗೆ ಬಾಳುವುದು ಹೇಗೆ ಎಂದು ತರಬೇತಿ ನೀಡಲಾಗುತ್ತಿದೆ. ಹೌದು, ಪ್ರತಿ ನಿತ್ಯ ಅರಣ್ಯ ಇಲಾಖೆ ಅಧಿಕಾರಿಗಳು ಐದು ಗ್ರಾಮಗಳಿಗೆ ಭೇಟಿ ನೀಡಿ ಲೀವಿಂಗ್ ವಿಥ್ ಲೇಪರ್ಡ್ ಅಂತ ಜನರಿಗೆ ಅರಿವು ಮೂಡಿಸುತ್ತಿದ್ದಾರೆ. ಚಿರತೆ ಕಂಡಾಕ್ಷಣ ಅದರೊಂದಿಗೆ ಹೇಗೆ ವರ್ತಿಸಬೇಕು ಎಂಬೆಲ್ಲಾ ಮಾಹಿತಿಯನ್ನು ಜನರಿಗೆ ತಿಳಿ ಹೇಳಲಾಗುತ್ತಿದೆ. ಈ ವಿಚಾರ ಕೇಳಲು ನಗೆ ಮೂಡಿಸಿದರು ಚಿರತೆ ದಾಳಿ ಪೀಡಿತ ಜನರಿಗೆ ಇದು ಅನಿವಾರ್ಯವಾಗಿದೆ. ಅರ್ಧ ಗಂಟೆ ಪ್ರವಾಸಿಗರಿಗೆ ವಿಭಿನ್ನ ದರ್ಶನ ನೀಡಿದ ಹುಲಿರಾಯ ಸಫಾರಿಗೆ ಬಂದಿದ್ದವರು ಫುಲ್ ಖುಷ್ ಮನುಷ್ಯರ ಮೇಲೆ ದಾಳಿ ಮಾಡುವ ಚಿರತೆಯನ್ನು ಗುಂಡಿಕ್ಕಿ ಕೊಲ್ಲುವಂತೆ ಸರ್ಕಾರ ಅರಣ್ಯ ಇಲಾಖೆ ಅಧಿಕಾರಿಗೆ ಆದೇಶಿಸಿದೆ. ಆದರೆ, ಇದು ಅರಣ್ಯ ಇಲಾಖೆ ಅಧಿಕಾರಿ ಹಾಗೂ ಸಿಬ್ಬಂದಿಗೆ ತಲೆನೋವಾಗಿದೆ. ಮನುಷ್ಯರ ಮೇಲೆ ದಾಳಿ ಮಾಡುವ ಚಿರತೆಯನ್ನು ಪತ್ತೆ ಹಚ್ಚುವಲ್ಲಿ ಅಧಿಕಾರಿಗಳು ವಿಫಲವಾಗಿದ್ದಾರೆ.ಚಿರತೆ ಹಾವಳಿ ಪ್ರದೇಶದಲ್ಲಿ ಹೆಜ್ಜೆ ಹೆಜ್ಜೆಗೂ ಬೋನ್ ಇಟ್ಟರು ಚಿರತೆ ಬೋನಿಗೆ ಬೀಳದೆ ಬುದ್ದಿವಂತಿಕೆ ಪ್ರದರ್ಶಿಸಿದೆ. ಕಾಡು ಪ್ರಾಣಿಗಳನ್ನು ಪಳಗಿಸುವ ಹಾಗೂ ಪತ್ತೆ ಹಚ್ಚುವಲ್ಲಿ ನಿಪುಣತೆ ಹೊಂದಿರುವ ಆನೆ ತಂಡವನ್ನು ನಾಗರಹೊಳೆ ಹಾಗೂ ಬಂಡೀಪುರ ಅರಣ್ಯ ವಲಯದಿಂದ ಕರೆಸಲಾಗಿತ್ತು. ವಾರಾನುಗಟ್ಟಲೆ ಹೆಬ್ಬೂರಿನಲ್ಲಿ ಬಿಡು ಬಿಟ್ಟ ಪಳಗಿದ ಆನೆಗಳು ಹಳ್ಳಿ, ಹಳ್ಳಿಗಳ ತೋಟ, ಹೊಲಗಳಲ್ಲಿ ಸುತ್ತಾಡಿ ಕಾಲು ನೋವು ಮಾಡಿಕೊಂಡವೇ ಹೊರತು, ಚಿರತೆಯ ಬಾಲದ ಕೂದಲನ್ನು ಪತ್ತೆ ಹಚ್ಚಲಾಗಲಿಲ್ಲ. ಹೀಗಾಗಿ ಆನೆ ಕೂಂಬಿಂಗ್ ಕೂಡ ವಿಫಲವಾಯಿತ್ತು. Accident: ನಿಶ್ಚಿತಾರ್ಥಕ್ಕೆ ಹೊರಟಿದ್ದ ಮಿನಿ ಬಸ್ ಅಪಘಾತ ನಾಲ್ವರು ಸ್ಥಳದಲ್ಲೇ ಸಾವು ಮನುಷ್ಯರ ಮೇಲೆ ದಾಳಿ ಮಾಡುವ ಚಿರತೆಯನ್ನು ಈವರೆಗೂ ಯಾರು ಕೂಡ ನೋಡಿಲ್ಲ, ಇದರಿಂದ ಇದೇ ಚಿರತೆ ಮನುಷ್ಯರ ಮೇಲೆ ದಾಳಿ ಮಾಡುತ್ತಿದೆ ಅಂತ ಗುರುತಿಸುವುದು ಕಷ್ಟವಾಗಿದೆ. ಕ್ಯಾಮೆರಗಳನ್ನು ಆಳವಡಿಸಿ ಚಿರತೆ ಪೋಟೋಗಳನ್ನು ಸೆರೆ ಹಿಡಿಯಲಾಗಿದೆ. ಹತ್ತಾರು ಚಿರತೆಗಳು ಕ್ಯಾಮೆರ ಕಣ್ಣಿಗೆ ಸೆರೆ ಸಿಕ್ಕಿವೆ. ಆದರೆ ಇದರಲ್ಲಿ ಮನುಷ್ಯರನ್ನು ತಿನ್ನುವ ಚಿರತೆ ಯಾವುದು ಅನ್ನೋ ಪ್ರಶ್ನೆಗೆ ಉತ್ತರವಿಲ್ಲದಂತಾಗಿದೆ. ದಾಳಿ ನಡೆಸಿದ ಸ್ಥಳದಲ್ಲಿ ಸೆರೆ ಸಿಕ್ಕ ಚಿರತೆ ಪಾದಗಳ ಗುರುತನ್ನು ಅಳತೆ ತೆಗೆದುಕೊಂಡು ಅಧಿಕಾರಿಗಳು ಈ ವ್ಯಾಪ್ತಿಯಲ್ಲಿ ಬೇರೆ ಕಡೆ ಕಾಣಿಸುವ ಚಿರತೆ ಪಾದಗಳೊಂದಿಗೆ ಹೋಲಿಸಿ ನೋಡಿದ್ದಾರೆ. ಈ ಪ್ರಯತ್ನವೂ ಕೂಡ ಫಲ ನೀಡಿಲ್ಲ, ಇಷ್ಟೆಲ್ಲಾ ಪ್ರಯತ್ನ ನಡೆಸಿದ ಅಧಿಕಾರಿಗಳು ಇದೀಗ ವಿಧಿಯಿಲ್ಲದೆ ಜನರಿಗೆ ಚಿರತೆಯೊಂದಿಗೆ ಸಹಬಾಳ್ವೆ ಮಾಡುವುದು ಹೇಗೆ ಎಂಬುದನ್ನು ಕಲಿಸುತ್ತಿದ್ದಾರೆ.